Diari Oficial de la Generalitat Valenciana


Sumari del DOGV 1094, del 27-06-1989 (1989/814323)

ORDRE de 13 de juny de 1989, de la Conselleria de Treball i Seguretat Social, per la qual es convoquen per a 1989 les ajudes i subvencions destinades al foment d'activitats, programes i projectes de cooperació al desenvolupament que realitzen les associacions i organitzacions no governamentals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/13/(1)/dof/vci/html**

### Dades del document

Número de DOGV
:   1094

Data del DOGV
:   27-06-1989

Secció del DOGV
:   DISPOSICIONS GENERALS

Número del document
:   1989/814323


Data del document
:   13-06-1989

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Ordre de 13 de juny de 1989, de la Conselleria de Treball i Seguretat Social, per la qual es convoquen per a 1989 les ajudes i subvencions destinades al foment d'activitats, programes i projectes de cooperació al desenvolupament que realitzen les associacions i organitzacions no governamentals.  
El Govern Valencià proposà, i les Corts Valencianes aprovaren en els Pressupostos d'enguany, una línia d'ajudes per tal d'atendre el Programa de Cooperació amb els països en vies de desenvolupament, línia enquadrada operativament en els pressupostos ordinaris de la Conselleria de Treball i Seguretat Social.  
A fi d'establir les bases de funcionament i el sistema administratiu de gestió de tal programa, el Consell de la Generalitat Valenciana aprovà el Decret 48/89, de 4 d'abril (DOGV 12-4-89) pel qual es crea la Comissió Executiva per tal d'aplicar el Programa de Cooperació amb països en vies de desenvolupament, la funció primordial del qual és la de dur a terme els treballs de preparació, selecció i disseny dels Convenis i Programes necessaris per fer efectiva aquesta labor de cooperació. Aquesta Ordre té com a objecte obrir una convocatòria a la qual puguen acollir-se les Associacions i Organitzacions no governamentals que pretenguen desplegar activitats de cooperació internacional amb països en vies de desplegament, complint així el mandat i autorització continguts en la Disposició Final de l?esmentat Decret.  
El Programa de Cooperació amb els països en vies de desplegament significa una manifestació de Solidaritat del Govern Valencià amb aquestos països però ha de ser també la resposta institucional a una demanda ciutadana sensibilitzada i amb consciència de la interdependència Nord-Sud. Amb aqueix fi la vertebració d'un Moviment participatiu de Solidaritat que fomente la iniciativa social resulta fonamental per tal d'ampliar la cooperació amb els països menys desenvolupats.  
La consolidació de les Organitzacions de caràcter No Governamental (0.N.G.) en la cooperació al desenvolupament i la necessitat de fomentar la iniciativa social en aquest camp, aconsellen endegar el suport de la Generalitat Valenciana, alhora que a altres Associacions, específicament, a més, a aquestes O.N.G., a través de subvencions i ajudes, mantenint criteris objectius en la col·laboració entre la Generalitat Valenciana i aquestes organitzacions.  
En atenció d'aquests motius, i fent ús de les facultats que em confereis la vigent Llei de Govern Valencià,  
ORDENE:  
Article 1  
La Conselleria de Treball i Seguretat Social, a càrrec de les línies de subvenció 274.590.89 i 307.650.89 dels seus pressupostos, podrà concedir ajudes i subvencions a Associacions i Organitzacions No Governamentals espanyoles per tal de realitzar i fomentar activitats de cooperació internacional al desenvolupament.  
Article 2  
Per poder concórrer a les ajudes i subvencions de l'article anterior, les Associacions i Organitzacions No Governamentals hauran de complir els requisits següents:  
a) Tenir com a finalitats institucionals la realització d'activitats de cooperació al desenvolupament i el foment de la solidaritat entre els pobles.  
b) Estar constituïdes a l'empara del que disposa l'article 22 de la Constitució i resta de disposicions legals, amb anterioritat a l'1 de gener de 1989.  
c) No perseguir finalitats de lucre o comercials ni dependre econòmicament o institucionalment d'Entitats lucratives.  
d) Disposar de l'estrictura necessària i suficient per a garantir el compliment dels objectius, acreditant-hi l'experiència operativa indispensable.  
Article 3  
Es concediran subvencions i ajudes per a les activitats següents:  
a) Desplegament de programes i projectes propis de les Associacions i O.N.G. que es porten a efecte en països en vies de desplegament i que afavorisques la justícia social i la millora de les condicions de vida de la població.  
b) Sensibilització i conscienciació de l?opinió pública sobre els grans problems econòmics i socials dels països en vies de desplegament.  
c) La tramitació d'ajuda (alimentària, sanitària, econòmica, etc.) en situacions d'emergència.  
d) Realització d'activitats habituals com ara seminaris, reunions de coordinació, publicacions, edicions de butlletins, treballs d'investigació i promoció de la cooperació al desenvolupament, formació i de tot allò que contribuesca al foment i difusió dels valors inherents a la cooperació internacional.  
Article 4  
Les Associacions i O.N.G. que concorreguen a aquesta convocatòria hauran de presentar la documentació següent:  
a) instància on conste la petició concreta de les quantitats sol·licitades, acompanyada del Programa i Projecte de les accions que es pretenen executar.  
b) Memòria de la Institució de 1988, amb inclusió del balanç d'Operacions, fons de finançament, estat comptable, nombre de socis i organigrama de l?Entitat.  
c) Document acreditatiu de la legalització, inscripció en el Registre d?associacions si és necessari, còpia dels estatuts i fotocòpia de la tarjeta d'identificació fiscal.  
d) Declaració on conste el compromís d'aportar la diferència, bé directament o per finançament d'altre, entre el cost total del programa, activitat i projecte i quantia que se li puga concedir. Després de dictada la Resolució corresponent, l?Entitat haurà de concretar el sistema de cobertura de les diferències entre allò concedit i el cost total del Projecte.  
e) Documentació acreditativa d'estar al dia en les cotizacions de la Seguretat Social i en les obligacions tributàries segons ho disposa la legislació vigent, si s'escau.  
Article 5  
Als programes i projectes de cooperació per al desenvolupament caldrà fer constar les dades següents:  
a) TITOL, país beneficiari, duració, sector, antecedents, resum (localització, calendari, mitjans, Organismes o Entitat receptora), objectius, cost i finançament, resultats previstos i mitjans humans i materials.  
b) Relació del personal efecte al projecte o programa, fent-hi constar nom, cognoms, DNI, retribució i número d'afiliació a la Seguretat Social, si pertoca.  
c) Vies i sistemes d'avaluació, seguiment periòdic i informe final, destinants a facilitar els constrols i avaluacions que oportunament s'hi determine.  
Article 6  
La Conselleria de Treball i Seguretat Social tramitarà els expedients podent, atés l'article 71 de la Llei de Procediment Administratiu, requerir l?Entitat sol·licitant perquè esmene o complete la documentació presentada.  
Article 7  
La Comissió Executiva per a l'aplicació del Programa de Cooperació amb països en vies de desplegament seleccionarà i valorarà els projectes i sol·licituds presentades, prèvia deliberació, podent demanar-hi la presència d'aquells Departaments i Experts que segons l?índole del projecte o programa, així ho aconsellen.  
Article 8  
El Conseller de Treball i Seguretat Social, a proposta de la Comissió Executiva per a l'aplicació del Programa de Cooperació amb països en vies de desplegament, dictarà l?oportuna resolució concedint, en tot o en part, o denegant, la sol·licitud formulada, quedant subjecta la concessió de l'ajuda o subvenció, a més dels requisits genèrics i específics assenyalats en aquesta Ordre, a l'existència de crèdit pressupostari previ.  
Les Resolucions concedint les distintes quantitats seran sotmeses a ratificació pel Consell de la Generalitat Valenciana.  
Article 9  
D'acord amb la Resolució de concessió d'ajuda o subvenció, es subscriurà un Conveni-contracte on constaran les obligacions que contrauen les parts, les modalitats i forma de pagament de la dotació concedida.  
Article 10  
1. Les Entitats que reben ajudes o subvencions, sense perjudici d'allò acordat en el Conveni-contracte i de les disposicions legals en la matèria, queden en qualsevol cas, obligades a presentar la justificació de la despesa, de manera fefaent, en el termini de dos mesos al de la finalització de l'activitat, programa o projecte pressupostats.  
2. Les Entitats beneficiàries d'ajudes o subvencions hauran de tornar l?import de les quantitats rebudes si la despesa no es du a terme per qualsevol causa, no s'hi justifique fefaentment o es modifique substancialment l'activitat o programa subvencionat sense autorització prèvia, dictant-se amb aqueix fi la corresponent Resolució, prèvia audiència dels interessats. Cas que els pagaments no hagen estat fets efectius, i es donaren les circumstàncies indicades, la Resolució disposarà la minoració o anul·lació de l'ajuda.  
3. En tot cas, i amb independència del que preveu l'article 5.c.), l?Entitat beneficiària haurà de presentar un informe detallat al terme del programa o projecte subvencionat.  
Igualment lliurarà un informe semestral de la situació en què es trobe la seua execució. L'omissió d'aquest requisit implicaria, sense perjudici d'allò que pogués derivar-se d'aquestes omissions en matèria de justificació, la inhabilitació per a la percepció de noves subvencions.  
València, 13 de juny de 1989.  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI